אין לבלבל עם אין לבלבל ערך זה עם הערך "מתקפת הטילים בארביל (2022)".
**מתקפת הטילים בארביל** הייתה מתקפה שהתרחשה ב-15 בפברואר 2021. במסגרתה נורו רקטות רבות כנגד מטרות אמריקאיות בארביל, בירת כורדיסטן העיראקית. התקיפה החלה באזור 21:30 (שעון מקומי), אז נורו כ-14 רקטות מאזור דרום ארביל לעבר הבסיס של כוח המשימה המשותף המשולב - מבצע נחישות טבועה שנמצא בסמוך לנמל התעופה הבינלאומי של ארביל (אנ'), רקטות אחרות שנורו נפלו באזורי מגורים ובסמוך למתקנים אזרחיים. כ-2 בני אדם נהרגו בתקיפה וכ-13 נוספים נפצעו.

ההתקפה הייתה הקשה והקטלנית ביותר בשנה זו על הקואליציה הצבאית בראשות ארצות הברית בעיראק, והייתה הפעם הראשונה מאז סוף 2020 שמוקדים במדינה (הן מתקנים צבאיים והן מתקנים דיפלומטיים מערביים), בנוסף לכך זו הייתה המתקפה הקטלנית ביותר על הקואליציה בהנהגת האמריקאים מאז חילופי השלטון בארצות הברית, בהם נשיא ארצות הברית היוצא, דונלד טראמפ הוחלף על ידי הנשיא הנכנס, ג'ו ביידן ונחשבה על ידי רבים כמבחן למדיניות ביידן בנושא האיראני, שנחשבה על ידי מספר אנליסטים ככזו ש"העבירה מסר של הפחדה הן לממשל ביידן והן לממשלת עיראק הפדרלית".

בעקבות התקיפה הודיעה נאט"ו כי היא תגדיל את כוחותיה בעיראק מ-500 ל-4,000 אנשים.

רקע
---

המתיחות בין ארצות הברית לאיראן הסלימה כבר בינואר 2020, כאשר חיל האוויר של ארצות הברית חיסל את מפקד כוח קודס, קאסם סולימאני בנמל התעופה הבינלאומי של בגדאד וכן את אבו מהדי אל-מוהנדס שהיה סגן מפקד אל-חשד א-שעבי (כוחות הגיוס העממי) ואף פיקד על חלק מכוחות חזבאללה. הממשל האמריקאי בראשות נשיא ארצות הברית, דונלד טראמפ נימק את חיסול סולימאני בטענה כי הוא מהווה "איום". מנגד הממשל האיראני טען כי החיסול הוא טרור מדינתי. המנהיג העליון של איראן, עלי ח'אמנאי הצהיר כי הוא "נשבע לנקום בארצות הברית", איום דומה השמיע נשיא איראן, חסן רוחאני ואכן כעבור מספר ימים החלו כוחות משמרות המהפכה האסלאמית את מבצע השהיד סולימאני ותקף את טילים בלסיטים של האמריקאים במספר יעדים בעיראק, על אף העובדה שאף חייל אמריקאי לא נהרג בתקיפה יותר מ-100 חיילים כן נפצעו ואובחנו כסובלים מפגיעות מוחיות טראומטיות.

ח'אמנאי חידש את נדרו לנקום בסולימאני בדצמבר 2020, איום זה התמשש כאשר ב-20 בדצמבר פגעו שני טילים בסמוך לשגרירות האמריקאית בבגדאד והתפרש על ידי רבים במערב כנקמה איראנית בסמוך לציון יום השנה למותו של סולמיאני. כאשר החלו בבגדאד בינואר 2021 הפגנות אנטי-אמריקאיות החליטה ארצות הברית לצמצם את כוחותיה שלקחו חלק בכוח משימה משותף משולב - מבצע נחישות טבועה, שהיא בעצם הקואליציה הבינלאומית בראשות ארצות הברית נגד המדינה האסלאמית בעיראק ובסוריה.

התקיפה
------

ב-15 בפברואר 2021, בסביבות השעה 21:30 (שעון מקומי) שוגרו כארבע עשרה רקטות מאזור שנמצא דרומית לארביל ובסמוך לגבול עם מחוז כירכוכ, כ-3 מהן פגעו בשטח בשדה התעופה המארח את כוחות הקואליציה חרף זאת הרקטות פגעו גם במתקנים אזרחיים שנמצאים בסמוך למקום, סוכנות הידיעות הכורדית, "רודאו" דיווחה כי כ-2 רקטות נחתו באזור מגורים ורקטה שלישית פגעה בשוק מקומי ובתקיפה נהרג קבלן אמריקאי וכמה אנשים נלקחו לאשפוז, בעקבות התקיפה שדה התעופה הושבת והטיסות ממנו הופסקו בשל חשש בטיחותי, במקביל הרשויות הכורדיות הזהירו את תושבי ארביל להתרחק מהאזור והמליצו להם להשאיר בביתם ככל הניתן.

### זהות התוקפים

זהות התוקפים לא הייתה ברורה בתחילת האירוע, כאשר הרשויות העיראקיות והאמריקניות פתחו בחקירה לזיהוי העבריינים וטענו כי הם "יפעלו ביחד עם העיראקים על מנת לתת דין וחשבון לאחראים" וזאת במקביל לחקירה זהה מצד העיראקים. קבוצה מזוינת שיעית ומעט מוכרת בשם בשם "סראיה אווליה אל-דאם" קיבלה אחריות על התקיפה אך לא סיפקה ראייה מספקת על מנת לאשר את חלקה באירוע והצהירה כי היא מתנגדת ל"כיבוש האמריקאי" ואמרה כי היא "תמשיך לבצע פיגועים נוספים כנגד כוחות אמריקאים", חרף זאת מספר גורמים בהם עיראקים, כורדים עיראקים ואנליסטים מערביים האשימו מיליציות שקיבלו סיוע איראני שהן אלו שעומדות מאחורי התקיפה, לאחר שהתברר האירוע ונודע מי עומד מאחוריו המשיכו הגורמים להאשים את איראן בכך שהקבוצה קשורה אליה. סברה זו נובעת מהעימות בין ארצות הברית לאיראן שהתעצם לאחר חיסול קאסם סולימאני בינואר 2020, שהיה מפקד כוח קודס. על אף ההאשמות המרובות נגדה איראן הכחישה כל מעורבות לתקיפות.

ב-16 בפברואר הצהיר דובר משרד החוץ האיראני, סעיד ח'טיב-זאדה, כי "איראן מתנגדת לכל מעשה שפוגע בביטחון עיראק" וכפר בהאשמות של הטוענים כי לאיראן יש קשר לסראיה אווליה אל-דאם.

תגובות
------

ראש ממשלת עיראק, מוסטפא אל-כאזמי קרא לחקירת ההתקפה ונשיא עיראק ברהם צאלח כינה את המתקפה "הסלמה חמורה" וטען כי היא "מערערת את המאמצים להבטיח את ביטחונו של העם העיראקי", מסרור בארזאני, ראש ממשלת כורדיסטן העיראקית גינה את התקיפות.

האמריקאים גם הם הגיבו לתקיפה, מזכיר המדינה האמריקאי, אנתוני בלינקן שלח את תנחומיו לקורבנות והצהיר כי הוא זועם על העניין, דוברת הבית הלבן, ג'ן סאקי הצהירה גם היא ש"ארצות הברית זועמת על התקיפה", מזכיר ההגנה האמריקאי, לויד אוסטין גינה גם הוא את התקיפה ואף הצהיר כי "העיראקים היו בסוד העניינים ואף סייעו להשיג את המודיעין שבעזרתו גילו מי היו המיליציות שביצעו את ירי הטילים".

אחרית דבר
---------

ב־17 בפברואר הפעילה שגרירות ארצות הברית בבגדאד שנמצאת באזור הירוק מערכת הגנה אווירית ואף נשלחו מסוקי סיור שיסיירו באזור, הסיבה הרשמית מאוחרי החלטה זו לא פורסמה.

ב־26 בפברואר החל חיל האוויר של ארצות הברית בסדרת תקיפות אוויריות נגד תשתיות של מיליציות הנתמכות על ידי איראן ויושבות בסוריה, בתקיפות האוויריות נהרגו כ-17 חיילים חמושים מטעם כתאא'ב חזבאללה, הנשיא ביידן אישר את הידיעות על התקיפה והתקשורת הישראלית פרסמה כי ישראל עודכנה על התקיפה מראש, עדכונים דומים שקיבלה ישראל בתקיפות קודמות שבוצעו בימי ממשל הנשיא טראמפ.

ראו גם
------

* תקיפת ארצות הברית בסוריה (2021)
* הפיגועים בבסיסי הכוח הרב-לאומי בביירות

קישורים חיצוניים
----------------

* כיכר השבת, ‏עיראק: שלוש רקטות נורו לכיוון שדה תעופה, באתר כיכר השבת, 15 בפברואר 2021

הערות שוליים
------------

1. ↑  Spyer, Jonathan (18 בפברואר 2021). "Erbil Attacks Part of Iran's 'Opening Overture' To Biden". *Newsweek*. נבדק ב-19 בפברואר 2021. `{{cite web}}`:  (עזרה)
2. ↑  Talmazan, Yuliya (3 בינואר 2021). "U.S. Iran tensions simmer as thousands protest Soleimani's killing in Iraq". *NBC News*. נבדק ב-19 בפברואר 2021. `{{cite web}}`:  (עזרה)
3. ↑  Dickinson, Tim (18 בפברואר 2020). "No Imminent Threat from Iran: Official Justification for Killing Soleimani Doesn't Back Trump Claims". *Rolling Stone*. נבדק ב-19 בפברואר 2021. `{{cite web}}`:  (עזרה)
4. ↑  Stepansky, Joseph (19 בפברואר 2021). "Timeline of Trump's shifting justifications for Soleimani killing". *Al Jazeera*. נבדק ב-19 בפברואר 2021. `{{cite web}}`:  (עזרה)
5. ↑  "Iran slams Soleimani assassination as 'act of state terrorism'". *Tehran Times*. 10 ביולי 2020. נבדק ב-19 בפברואר 2021. `{{cite web}}`:  (עזרה)
6. ↑  Pickrell, Ryan (3 בינואר 2021). "Iran's supreme leader warns a 'harsh retaliation is waiting' for the US, after an American airstrike killed top Iranian general Qassem Soleimani". *Business Insider*. נבדק ב-19 בפברואר 2021. `{{cite web}}`:  (עזרה)
7. ↑  "Will Take "Revenge" Against US For Commander's Killing: Iran President". *Agence France-Presse*. 3 בינואר 2021. נבדק ב-19 בפברואר 2021. `{{cite web}}`:  (עזרה)
8. ↑  Martinez, Luis; McLaughlin, Elizabeth (8 בינואר 2020). "Iran launches missiles at US military facilities in Iraq, Pentagon confirms". *ABC News*. נבדק ב-19 בפברואר 2021. `{{cite web}}`:  (עזרה)
9. ↑  "Number of US troops wounded in Iran attack now at 110: Pentagon". *Agence France-Presse*. 22 בפברואר 2020. נבדק ב-19 בפברואר 2021. `{{cite web}}`:  (עזרה)
10. ↑  Motamedi, Maziar (16 בדצמבר 2020). "Khamenei renews revenge vow as Soleimani death anniversary nears". *Al Jazeera*. נבדק ב-19 בפברואר 2021. `{{cite web}}`:  (עזרה)
11. ↑  אי-פי, רקטות נורו לעבר שגרירות ארה"ב בבגדאד; אין נפגעים אך נגרם נזק לרכוש, באתר הארץ, 20 בדצמבר 2020
12. ↑  Abdul-Zahra, Qassim (15 בפברואר 2021). "Rockets strike near US base in Iraq, killing 1, wounding 8". *The Washington Post*. נבדק ב-19 בפברואר 2021. `{{cite web}}`:  (עזרה)
13. ↑  Taib Menmy, Dana (17 בפברואר 2021). "'Wake up call': Deadly Iraq rocket attack puts pressure on US". *Al Jazeera*. נבדק ב-19 בפברואר 2021. `{{cite web}}`:  (עזרה)
14. ↑  נטע בר, ‏קבלן אמריקני נהרג במתקפת טילים בארביל, באתר ישראל היום, 16 בפברואר 2021
15. ↑  "Iraqi armed group vows more attacks on 'American occupation'". *Al Jazeera*. 15 בפברואר 2021. נבדק ב-19 בפברואר 2021. `{{cite web}}`:  (עזרה)
16. ↑  McKernan, Bethan; Borger, Julian (16 בפברואר 2021). "Rocket attack on US airbase in Iraq kills civilian contractor". *The Guardian*. נבדק ב-19 בפברואר 2021. `{{cite web}}`:  (עזרה)
17. ↑  "Rockets Hit US Base In Iraq: 1 Killed, 8 Injured". *Business World*. 16 בפברואר 2021. נבדק ב-19 בפברואר 2021. `{{cite web}}`:  (עזרה)
18. ↑  Gaouette, Nicole; Starr, Barbara; Liptak, Kevin (17 בפברואר 2021). "US expresses outrage over Erbil rocket attack as investigation gets underway". *CNN*. נבדק ב-19 בפברואר 2021. `{{cite web}}`:  (עזרה)
19. ↑  "US-led coalition: No Americans killed in Iraq rocket attack". *Hindustan Times*. 16 בפברואר 2021. נבדק ב-19 בפברואר 2021. `{{cite web}}`:  (עזרה)
20. ↑  Davison, John; Rasheed, Ahmed (15 בפברואר 2021). "U.S. Forces in Iraq Hit by Rockets, Contractor Killed". *U.S. News & World Report*. נבדק ב-19 בפברואר 2021. `{{cite web}}`:  (עזרה)
21. ↑  Fordham, Alice (15 בפברואר 2021). "Rockets Kill Civilian Contractor, Injure U.S. Service Member, Others In Erbil, Iraq". *NPR*. נבדק ב-19 בפברואר 2021. `{{cite web}}`:  (עזרה)
22. ↑  "US Embassy in Erbil Activates Defense System". *Asharq Al-Awsat*. 18 בפברואר 2021. נבדק ב-19 בפברואר 2021. `{{cite web}}`:  (עזרה)
23. ↑  בתגובה לירי בעיראק: ארה"ב תקפה יעדי מיליציות פרו-איראניות בסוריה, באתר וואלה!‏, 26 בפברואר 2021
24. ↑  "US attacks 'Iranian-backed military infrastructure' in Syria". Al Jazeera English. 26 בפברואר 2021. נבדק ב-26 בפברואר 2021. `{{cite web}}`:  (עזרה)
25. ↑  "Exclusive: U.S. carries out airstrike against Iranian-backed militia target in Syria, officials say". Reuters. 26 בפברואר 2021. נבדק ב-26 בפברואר 2021. `{{cite web}}`:  (עזרה)
26. ↑  ארה"ב עדכנה מראש את ישראל על התקיפה נגד המיליציות הפרו-איראניות בסוריה, באתר וואלה!‏, 26 בפברואר 2021